b'\n_START_ARTICLE_\nCrusell-viikko\n_START_PARAGRAPH_\nCrusell-viikko on Uudessakaupungissa vuosittain vietett\xc3\xa4v\xc3\xa4 musiikkitapahtuma. Se pidettiin ensimm\xc3\xa4ist\xc3\xa4 kertaa vuonna 1982 ja j\xc3\xa4rjestet\xc3\xa4\xc3\xa4n hein\xc3\xa4-elokuun vaihteessa. Crusell-viikko painottuu puupuhaltimiin ja se on nimetty s\xc3\xa4velt\xc3\xa4j\xc3\xa4-klarinetisti Bernhard Henrik Crusellin mukaan. Tapahtuman j\xc3\xa4rjest\xc3\xa4\xc3\xa4 Crusell-seura. Crusell-viikon yhteydess\xc3\xa4 on monesti pidetty erilaisia kilpailuja sek\xc3\xa4 ulkomaisten puupuhaltajien mestarikursseja.'